title: Badallo
text: Pa o palo que pende adentro de campanas y esquillas y que ye o que las fa sonar, se veiga Batallo.
  
  O badallo   ye l'acción incontrolada d'ubrir a boca, deseparando firme as mandibulas, entre que se fa una inspiración profunda, pa dimpués rematar expirando una miqueta menos entre que se zarra as mandibulas de nuevo.
  
  Quan se badalla, s'estira os musclos facials, s'ensupina la cabeza, se gosa zarrar os uellos y se produce saliva. Tiene un efecto de descontracturar y relaixar o cuerpo, y ye una acción común en personas y atros animals vertebraus.
  
  L'acción de fer un badallo se diz en aragonés badallar  u abadallar, que viene d'o latín <batacūlare, con o mesmo significau que tiene agora, y deriva d'o verbo «bater» <batare. Podría estar relacionau en a suya etimolochía con o verbo «badar»; no meter atención a las cosas.
  
  Referencias
  
  Se veiga tamién 
  
  Estarnudo.
  Tos.
  Singlutido.
  Suenio.
  Rutido.
  
  Vinclos externos 
  
  Expresions facials
  Terminolochía medica